ನರಸಾಪುರ ಕೈಗಾರಿಕಾ ಪ್ರದೇಶ

ನರಸಾಪುರ ಕೈಗಾರಿಕಾ ಪ್ರದೇಶವು ಕರ್ನಾಟಕದ ಅತಿದೊಡ್ಡ ಕೈಗಾರಿಕಾ ಪ್ರದೇಶಗಳಲ್ಲೊಂದಾಗಿದೆ. ಇದು ಕರ್ನಾಟಕ ರಾಜ್ಯದ ಕೋಲಾರ ಜಿಲ್ಲೆ ನರಸಾಪುರ ಹತ್ತಿರದಲ್ಲಿದೆ. ಇದರ ಭಾರತ ಹೆಸರಿನ ಅರ್ಥ "ಶ್ಲಾಘನೀಯ ವಾಸಸ್ಥಳ". ಈ ಕೈಗಾರಿಕಾ ಪ್ರದೇಶವು ಭಾರತದ ಆರ್ಥಿಕತೆಗೆ ಜಿಡಿಪಿ ಯ ೧.೨೫% ಕೊಡುಗೆ ನೀಡುತ್ತದೆ ಎಂದು ನಿರೀಕ್ಷಿಸಲಾಗಿದೆ. ಈ ಕೈಗಾರಿಕಾ ಪ್ರದೇಶವು ನರಸಾಪುರ ಪಟ್ಟಣದ ಸಮೀಪದಲ್ಲಿದೆ, ಕೋಲಾರ ( ವೆಮ್ಗಲ್ ಕೈಗಾರಿಕಾ ಪ್ರದೇಶ, ನರಸಾಪುರ ಕೈಗಾರಿಕಾ ಪ್ರದೇಶ ಮತ್ತು ಮಾಲೂರು ಕೈಗಾರಿಕಾ ಪ್ರದೇಶ). ರಾಷ್ಟ್ರೀಯ ಹೂಡಿಕೆ ಮತ್ತು ಉತ್ಪಾದನಾ ವಲಯಗಳ ಅಡಿಯಲ್ಲಿ ಸ್ಥಾಪಿಸಲಾದ ಭಾರತದ ೧೬ ಜಿಲ್ಲೆಗಳಲ್ಲಿ ಕೋಲಾರ ಒಂದಾಗಿದೆ. ರಾಷ್ಟ್ರೀಯ ಉತ್ಪಾದನಾ ನೀತಿ (ಎನ್ ಎಮ್ ಪಿ) ಜಿಡಿಪಿ ಯಲ್ಲಿ ಉತ್ಪಾದನೆಯ ಪಾಲನ್ನು ೨೫ ಪ್ರತಿಶತಕ್ಕೆ ಹೆಚ್ಚಿಸುವ ಮತ್ತು ಒಂದು ದಶಕದಲ್ಲಿ ೧೦೦ ಮಿಲಿಯನ್ ಉದ್ಯೋಗಗಳನ್ನು ಸೃಷ್ಟಿಸುವ ಉದ್ದೇಶವನ್ನು ಹೊಂದಿದೆ.

ಮೂಲಸೌಕರ್ಯ 
ಈ ಪ್ರದೇಶವು ಆರಂಭದಲ್ಲಿ ೭೦೦.೭೫ ಎಕರೆ ಪ್ರದೇಶದಲ್ಲಿ ಅಭಿವೃದ್ಧಿಗೊಂಡಿತು ಮತ್ತು ಎರಡನೇ ಹಂತಕ್ಕಾಗಿ ಸೆಕ್ಷನ್ ೨೮ (೧) ಅಡಿಯಲ್ಲಿ ಕೆ.ಐ.ಎ.ಡಿ.ಬಿ ಕಾಯಿದೆಯು ೧೪೮೦ ಎಕರೆಗಳನ್ನು ಸೂಚಿಸಿತು. ಮೂರನೇ ಹಂತದಲ್ಲಿ ೨೦೦೦ ಎಕರೆಯನ್ನು ಗುರುತಿಸಲಾಗಿದೆ. ಕೈಗಾರಿಕಾ ಪ್ರದೇಶವು ಎನ್.ಎಚ್-೪ ಗೆ ಹೊಂದಿಕೊಂಡಿದೆ ಮತ್ತು  ಕೋಲಾರ ನಗರದಿಂದ ಸುಮಾರು ೧೫ಕಿಮೀ ಮತ್ತು ಬೆಂಗಳೂರು ನಗರದಿಂದ ೫೦ಕಿ.ಮೀ. ಹಾಗು ಹತ್ತಿರದ ಕೆಂಪೇಗೌಡ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ೫೦ ಕಿ.ಮೀ ಇದೆ. ಕೈಗಾರಿಕಾ ಪ್ರದೇಶದ ಎರಡೂ ಬದಿಯಲ್ಲಿ ೧೫ ಕಿ.ಮೀ ದೂರದಲ್ಲಿ ಕೋಲಾರ ರೈಲು ನಿಲ್ದಾಣ ಮತ್ತು ಮಾಲೂರಿಗೆ  ಸಂಪರ್ಕ ಹೊಂದಿದೆ.  ಕೈಗಾರಿಕಾ ಪ್ರದೇಶದಲ್ಲಿ ಮಲ್ಟಿ ಲೈನ್ ಪ್ರವೇಶ ರಸ್ತೆ, ವಿದ್ಯುತ್ ಸರಬರಾಜಿಗೆ ಭೂಗತ ಕೇಬಲ್ ಮತ್ತು ಕುಡಿಯುವ ಹಾಗು ತೃತೀಯ ಸಂಸ್ಕರಿಸಿದ ನೀರಿಗಾಗಿ ಡ್ಯುಯಲ್ ನೀರು ಸರಬರಾಜು ಪೈಪ್‌ಲೈನ್‌ನೊಂದಿಗೆ ಬೀದಿ ದೀಪಗಳ ಸೌಲಭ್ಯಗಳನ್ನು ಒದಗಿಸಲಾಗಿದೆ. ತಡೆರಹಿತ ವಿದ್ಯುತ್ ಪೂರೈಕೆಗಾಗಿ ಅಸ್ತಿತ್ವದಲ್ಲಿರುವ ಉಪಕೇಂದ್ರವನ್ನು ೩೨ ಎಮ್.ಡಬ್ಲ್ಯು ಗೆ ನವೀಕರಿಸಲಾಗಿದೆ ಮತ್ತು ಈ ಕೈಗಾರಿಕಾ ಪ್ರದೇಶದಲ್ಲಿ ಕೆ.ಐ.ಎ.ಡಿ.ಬಿ ಯು ೨೨೦/೬೬/೧೧ ಕೆ.ವಿ ಉಪ ಕೇಂದ್ರವನ್ನು ನಿರ್ಮಿಸಲು ಯೋಜಿಸುತ್ತಿದೆ. ಇದರ ಜೊತೆಗೆ ಪಾರ್ಕ್, ಬಫರ್ ಝೋನ್, ಪಾರ್ಕಿಂಗ್ ಮುಂತಾದ ಸಾಮಾನ್ಯ ಸೌಲಭ್ಯಗಳನ್ನು ಒದಗಿಸಲಾಗಿದೆ.

ರೈಲ್ವೆ 
ವೈಟ್‌ಫೀಲ್ಡ್-ಕೋಲಾರ ನಡುವೆ ರೂ ೩೫೩.೪೫ ಕೋರ್ ಐ.ಎನ್.ಆರ್ ವೆಚ್ಚದಲ್ಲಿ ಪ್ರಸ್ತಾವಿತ ರೈಲು ಮಾರ್ಗವಿದೆ, ಇದು ಜನರು ಮತ್ತು ಸರಕು ಸಾಗಣೆಗೆ ಮತ್ತಷ್ಟು ಕ್ರೇಟ್ ಮಾಡುತ್ತದೆ.

ರಸ್ತೆಗಳು 
ಈ ಕೈಗಾರಿಕಾ ವಲಯವನ್ನು ಮುಂಬರುವ ಚೆನ್ನೈ ಬೆಂಗಳೂರು ಇಂಡಸ್ಟ್ರಿಯಲ್ ಕಾರಿಡಾರ್ ಮೂಲಕ ಒದಗಿಸಲಾಗುವುದು. ರಫ್ತಿಗಾಗಿ ಚೆನ್ನೈ ಬಂದರಿಗೆ ಸಂಪರ್ಕ ಕಲ್ಪಿಸಲಾಗುತ್ತದೆ. ಇದು ಅಸ್ತಿತ್ವದಲ್ಲಿರುವ ಹಳೆಯ ಮದ್ರಾಸ್ ರಸ್ತೆ ಎನ್.ಎಚ್-೪ ನಿಂದ ಕೂಡ ಒದಗಿಸಲ್ಪಟ್ಟಿದೆ. ಮಾಲೂರು, ವೈಟ್‌ಫೀಲ್ಡ್, ಹೊಸಕೋಟೆ ಮತ್ತು ಕೆಆರ್ ಪುರಂಗೆ ಸಂಪರ್ಕವಿದೆ.

ನೀರು 
ಬೆಂಗಳೂರಿನ ಬೆಳ್ಳಂದೂರು ಕೆರೆಯಿಂದ ಕೋಲಾರದ ಕೈಗಾರಿಕಾ ಪ್ರದೇಶಗಳಿಗೆ ದಿನಕ್ಕೆ ಸುಮಾರು ೨೦೦ ಮಿಲಿಯನ್ ಲೀಟರ್ ಶುದ್ಧೀಕರಿಸಿದ ನೀರನ್ನು ಪೂರೈಸುವ ಆಲೋಚನೆ ರಾಜ್ಯ ಸರ್ಕಾರಕ್ಕೆ ಬಂದಿದೆ.

ಮಾನವಶಕ್ತಿ 
ಕೈಗಾರಿಕಾ ಪ್ರದೇಶಗಳಲ್ಲಿ ಸುಮಾರು ೧ ಮಿಲಿಯನ್ ಜನರು ಕೆಲಸ ಮಾಡುತ್ತಿದ್ದಾರೆ ಎಂದು ಅಂದಾಜಿಸಲಾಗಿದೆ.

ಕಂಪನಿಗಳ ಪಟ್ಟಿ 
 ಕೆ.ಸಿ.ಎಮ್ ಅಪ್ಲೈಯನ್ಸ್ ಪ್ರೈವೇಟ್ ಲಿಮಿಟೆಡ್ ಗೃಹೋಪಯೋಗಿ ಉಪಕರಣಗಳನ್ನು ತಯಾರಿಸುತ್ತದೆ (ಒತ್ತಡದ ಕುಕ್ಕರ್: ನಾನ್ ಸ್ಟಿಕ್: ಡೈಕಾಸ್ಟ್: ಸ್ಟೇನ್‌ಲೆಸ್ ಸ್ಟೀಲ್ ಪಾತ್ರೆಗಳು ಇತ್ಯಾದಿ)
 ಮಹೀಂದ್ರ ಏರೋಸ್ಪೇಸ್: ಭಾರತೀಯ ಮತ್ತು ಅಂತರಾಷ್ಟ್ರೀಯ ಮಾರುಕಟ್ಟೆಗಳಿಗೆ ೨, ೪ ಮತ್ತು ೬ ಆಸನದ ಕುಟುಂಬ ಮತ್ತು ವಾಣಿಜ್ಯ ವಿಮಾನಗಳನ್ನು ತಯಾರಿಸುತ್ತದೆ
 ಹೋಂಡಾ ಮೋಟಾರು ಸೈಕಲ್ ಮತ್ತು ಸ್ಕೂಟರ್ ಇಂಡಿಯಾ ಪ್ರೈ. ಲಿಮಿಟೆಡ್: ಹೋಂಡಾ ಆಕ್ಟಿವ್ ಮತ್ತು ಹೋಂಡಾ ಯುವಾ ದ್ವಿಚಕ್ರ ವಾಹನದ ಅತಿದೊಡ್ಡ ತಯಾರಕರಲ್ಲಿ ಒಂದಾಗಿದೆ
 ಟ್ರಯಂಫ್: ಕ್ರೂಸ್ ಬೈಕುಗಳ ತಯಾರಿಕೆ
 ವೋಲ್ವೋ: ಬಸ್ಸು ತಯಾರಕರು
 ಬಂದೋ: ಎಂಜಿನ್ ಬೆಲ್ಟ್‌ಗಳ ತಯಾರಕರು, ಹೆಚ್ಚಿನ ಸಾಮರ್ಥ್ಯದ ರಬ್ಬರ್ ಉತ್ಪನ್ನಗಳು
 ಸ್ಕ್ಯಾನಿಯಾ: ವೋಲ್ವೋ ಜೊತೆ ಸ್ಪರ್ಧೆಯೊಂದಿಗೆ ವೋಕ್ಸ್‌ವ್ಯಾಗನ್ ಕಂಪನಿಯು ಐಷಾರಾಮಿ ಪ್ರಯಾಣಿಕ ಬಸ್ಸುಗಳನ್ನುತಯಾರಿಸುತ್ತಿದೆ ಹಾಗು ಉನ್ನತ ಮಟ್ಟದ ಟ್ರಕ್‌ಗಳನ್ನು ಸಹ ತಯಾರಿಸುತ್ತದೆ
 ಎಕ್ಸೆಡಿ ಕ್ಲಚ್ ಇಂಡಿಯಾ ಪ್ರೈ. ಲಿಮಿಟೆಡ್: ಕ್ಲಚ್ ಸಿಸ್ಟಂಗಳನ್ನು ತಯಾರಿಸುತ್ತದೆ
 ಲುಮ್ಯಾಕ್ಸ್: ಆಟೋಮೋಟಿವ್ ಬಿಡಿಭಾಗಗಳ ತಯಾರಿಕೆ
 ಇಂಡೋ: ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ತಯಾರಕರು
 ಆಸ್ಕ್ ಆಟೋಮೋಟಿವ್ ಪ್ರೈವೇಟ್ ಲಿಮಿಟೆಡ್: ದ್ವಿಚಕ್ರ ವಾಹನಗಳಿಗೆ ಬ್ರೇಕ್ ಪ್ಯಾನಲ್‌ಗಳು ಮತ್ತು ಎಂಜಿನ್ ಭಾಗಗಳನ್ನು ತಯಾರಿಸುತ್ತದೆ
 ವಿಸ್ಟ್ರಾನ್ ಇನ್ಪೊಕಾಮ್: ಭಾರತೀಯ ಮಾರುಕಟ್ಟೆಗೆ ಐಫೋನ್‌ಗಳನ್ನು ತಯಾರಿಸುತ್ತದೆ
 ಸಸಿ ಮೆಸ್

ಅನೇಕ ಕಂಪನಿಗಳು ಶೀಘ್ರದಲ್ಲೇ ತಮ್ಮ ಕೇಂದ್ರಗಳನ್ನು ನಿರ್ಮಿಸಲು ಕೈಗಾರಿಕಾ ಪ್ಲಾಟ್‌ಗಳನ್ನು ಸ್ವಾಧೀನಪಡಿಸಿಕೊಂಡಿವೆ.

ಉಲ್ಲೇಖಗಳು 

ಕರ್ನಾಟಕದ ಅರ್ಥ ವ್ಯವಸ್ಥೆ